18. Evaluering af tilskud til pasning af egne børn (Åben)
Tidl. politisk behandling BY, 29.03.22, pkt. 20
Forventet sagsgang
BS-U, ØK, BY
Lovgrundlag
Dagtilbudsloven §§ 86-91
SAGENS INDHOLD
Byrådet skal i denne sag tage stilling til en evaluering af tilskud til pasning af egne 
børn (0-2-årige) samt enkelte justeringer af den nuværende ordning. 
Konkret foreslås det, at forældre, som benytter tilskud til pasning af egne børn, ikke har mulighed for at 
opretholde en såkaldt garantiplads i den institution de evt. tidligere har været indskrevet i. Derudover 
anbefales det, at forældre tidligst kan ansøge om tilskud to måneder før tilskudsperiodens start 
(ansøgningsfristen er en måned). 
Kort om ordningen ”tilskud til pasning af egne børn”:

Forældre kan søge om tilskud til børn i alderen 26 uger til 2 år og 11 måneder.

Tilskuddet er 5.987 kr. pr. måned før skat.

Der kan højest betales 3 tilskud pr. husstand (jf. dagtilbudsloven).  

Tilskuddet kan søges for minimum 8 uger og maksimum i et år (jf. dagtilbudsloven).
VURDERING
Siden 1. juni 2022 har det været muligt at søge om tilskud til pasning af egne børn i [adresse]. 
Ordningen er evalueret i vedlagte bilag. Heraf fremgår også statistik for ordningens anvendelse samt 
forældrenes egne vurderinger af ordningen. Alle modtagere af tilskud til pasning af egne børn har således 
fået tilsendt et elektronisk evalueringsskema omkring ordningen. 
Der er siden ordningens start udbetalt tilskud til pasning af 77 børn. Varigheden af tilskuddene varierer fra 
2 til 12 måneder, jf. nedenstående tabel. 
Tabel 1: Antal børn fordelt på den ansøgte tilskudsperiode
Antal måneder
Antal børn
2
14 
3
5 
4
10 
5
4 
6
4 
7
3 
8
3 
9
5 
10
4 
11
5 
12
20 
I alt
77 børn 
[adresse]: EMN-2022-00163
Dok-ID: 3546583
Sagsbehandler: hned
Byråd
27. juni 2023  19:00
De 77 børn, som er passet i eget hjem, svarer til 39 helårspladser. Der opleves dog ikke en tilsvarende 
aflastning af dagtilbuddenes kapacitet. Dels fordi de enkelte børns brug af ordningen typisk er af forholdsvis 
kort varighed; dels fordi de 77 børn er fordelt på mange forskellige institutioner og dagplejere. Samtidig 
oplyser cirka halvdelen af de forældre, som har bidraget til evalueringen, at de ville have passet barnet 
hjemme uanset om de havde modtaget tilskud eller ej. Det betyder, at ordningen bidrager med cirka 20 
helårspladser.
Tilskudsordningen har afstedkommet en ny administrativ opgave i forhold til behandling af ansøgningerne. 
Ansøgningsfristen er senest 1 måned før ønsket opstart. Der kan i nogle tilfælde komme ansøgninger i så 
god tid, at ansøgningen reelt skal behandles flere gange inden opstarten. For at reducere den 
administrative opgave foreslår Børn og Kultur, at det tidligst skal være muligt at ansøge 2 måneder før 
ønsket opstart. I dag er der ikke indsat en frist på hvor tidligt, der kan ansøges. 
Derudover foreslår Børn og Kultur, at det ikke længere skal være muligt at søge om en såkaldt 
’garantiplads’, når man får tilskud til pasning af eget barn. Janni Madsen betyder, at barnet (hvis det går i 
dagtilbud inden start på hjemmepasning) kan beholde sin plads i dagplejen/vuggestue (dog ikke ved én 
bestemt dagplejer), mens barnet hjemmepasses. 
Garantiordningen betyder, at det i dag kan være svært at anvende pladsen til et andet barn, da pladsen 
skal være ledig, når barnet kommer tilbage. Da tilskudsordningen samtidig giver mulig for at ændre/opsige 
med 1 måneds varsel forstærker det, at det er svært at anvende den ledige plads. Børn og Kultur foreslår 
derfor, at muligheden for at søge om garantiplads i forbindelse med ”tilskud til pasning af egne børn” 
afskaffes for at øge muligheden for at kunne anvende den ledige kapacitet til et andet barn. 
ØKONOMI
Det er forudsat ved indførelse af ordningen, at eventuelle besparelser tilføres kassebeholdningen, og at 
eventuelle merudgifter finansieres af kassebeholdningen.  Det er vanskeligt at vurdere den samlede 
økonomiske effekt af ordningen. Der er besparelser forbundet med tilskud til børn, som ellers ville have 
været passet i kommunalt dagtilbud. Omvendt er der merudgifter forbundet med tilskud til børn, som under 
alle omstændigheder ville have været passet hjemme. 
INDDRAGELSE
De forældre, som har gjort brug af ordningen, har haft mulighed for at besvare et spørgeskema om 
ordningen. 75 % af forældrene har bidraget med deres besvarelser. 
INDSTILLING
Direktøren for Børn og Kultur indstiller til Byrådet:
1.
At evalueringen af tilskud til pasning af egne børn tages til efterretning.
2.
At ansøgning om tilskud til pasning af eget barn tidligst kan indsendes 2 måneder før ønsket opstart.
3.
At der ikke kan søges om garantiplads i forbindelse med tilskud til pasning af egne børn.
BESLUTNING
Børne- og Skoleudvalget, 6. juni 2023:
Fraværende: Ingen
Ad 1. Taget til efterretning med den tilføjelse, at Børne- og Skoleudvalget præsenteres for en samlet 
økonomisk vurdering af ordningen, samt en opgørelse over tilskudsmodtagernes kønsfordeling. 
Ad 2. Indstilles godkendt. 
Ad 3. Indstilles godkendt med den præcisering, at der fortsat kan søges garantiplads for børn, der allerede 
er startet i dagtilbud. 
Borgmestersekretariatet, 14. juni 2023:
Notat vedr. kommunens  nettoudgifter, kønsfordeling samt den geografiske fordeling af tilskudsmodtagere 
er vedlagt sagen som bilag. 
Økonomiudvalget, 20. juni 2023:
Fraværende: Kirstine Mathiesen
Ad 1. Indstilles godkendt.    
Ad 2. Indstilles godkendt. 
Ad 3. Indstillingen fra Børne- og Skoleudvalget indstilles godkendt. Catrine Krogh og Klavs Gregersen 
kan ikke tiltræde indstillingen, idet de i stedet indstiller forvaltningens indstilling.     
Byrådet, 27. juni 2023:
Fraværende: Jan Gregersen
Thake René Ravn stillede forslag om, at ordningen med tilskud til pasning af egne børn evalueres på ny i 
2024 med udgangspunkt i de spørgsmål byrådet stillede til ordningen i forbindelse med vedtagelsen tilbage 
i marts 2022.
For forslaget stemte 12, mens 12 stemte imod. Ingen undlod at stemme. Forslaget er dermed faldet. 
  
For stemte Catrine Krogh, Klavs Gregersen, Andreas Johansen, Jonas Larsen, Oskar Berg, Carlo Karlsen 
Herdis Bruun, Katja Sørensen, Mathilde Mogensen, Laura Lassen, Thomas Skov, Klavs Johansen og 
Thake René Ravn.
Imod stemte Kenny Jacobsen, Sofie Mathiasen, Tom Svendsen, Gundhild Jørgensen, Stig Winther, 
Else Overgaard, Kirstine Mathiesen, Ove Bruun, Benjamin Søndergaard, Albert Bach, Nora Dahl 
Adam Ravn og Mik Olsen.
Økonomiudvalgets indstilling vedrørende punkt 1 og 2 blev godkendt.
Der blev herefter stemt om Økonomiudvalgets indstilling vedrørende punkt 3. 
For forslaget stemte 11, mens 13 stemte imod. Ingen undlod at stemme. Det betyder, at der ikke kan søges 
om garantiplads i forbindelse med tilskud til pasning af egne børn.
For stemte Kenny Jacobsen, Sofie Mathiasen, Tom Svendsen, Gundhild Jørgensen, Stig Winther, 
Else Overgaard, Kirstine Mathiesen, Ove Bruun, Benjamin Søndergaard, Albert Bach og 
Klavs Johansen.
Imod stemte Catrine Krogh, Klavs Gregersen, Andreas Johansen, Jonas Larsen, Oskar Berg, Carlo Karlsen 
Herdis Bruun, Katja Sørensen, Mathilde Mogensen, Laura Lassen, Thake René Ravn, Mik Olsen, Ronnie Thygesen og Line Thorsen.
Bilag
1.
Evaluering -  tilskud til pasning af egne børn  (3550319)
2.
Diverse spørgsmål vedrørende ordningen Tilskud til pasning af egne børn (3563088)
